Кад угледам
Кад угледам

Суза рода — роси очи 
   Кад Словенкин видим лик,
Кад из нежног строја њеног 
   Чујем српске песме клик.

Сузе лијем — чувства рода 
   Кад јој гледнем злаћен стас,
Који ходи с' песмам бајним 
   И гаткама посред нас.

Жарко гледам лик Словенкин 
   Где књижевни краси цвет,
Где просвете стреле баца 
   У славенски — српски — свет.

Ала ми је драги алем
   Словенкиног лика сјај, 
О Велики! стално биће
   Тој посестри српској дај.

Напомене 

 Ова песма је први пут објављена у часопису Словенка, 1860 бр. 2

Извори 

 Милорад П. Шапчанин: Целокупна дела, Књига прва, страна 2. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин